பாவகை: [நேரிசை ஆசிரியப்பா] காட்சி 7 [அயல்நாட்டு வேந்தர்கள் வந்தார்கள்; சேனாபதி அவர்களை வரவேற்றுத் தனது மகுடாபிஷேகத்தை ஆதரிக்க வேண்டுகிறான்'சேனாபதி:மணிபுரியின் வேந்தனார் மதுவை யுண்டு மனங்கெட்டுப் போய்விட்டார், விஜய ராணி தணியாத காமத்தால் வெளியே சென்றாள் தனியிருந்த இளங்கோமான் சுதர்மன் என்பான், அணியாத அணியில்லை! அமுதே உண்பான், அருமையுடன் வளர்த்துவந்தும் கல்வி யில்லை